نن یک شنبه ورځ د روان ۱۴۴۴ سپوږمیز کال د شوال میاشتې ۲۴ مه نېټه چې د ۱۴۰۲ لمریز کال د ثور میاشتې ۲۴ مې نېټې سره سمون لری د بلخ ولایت سرې میاشتې د ناستو په تالار کې د مې اتمه د سره صلیب او سرې میاشتې نړیوالې ورځې څخه نمانځغونډه ترسره شوه. لومړی ناسته د قران کریم په څو مبارکو ایتونو سره پیل شوه ور پسې بیا د افغانستان اسلامی امارت د ریاست الوزار ملاتړیز پیغام د اطلاعاتو او فرهنګ ریاست د اطلاعاتو آمر ښاغلی عطامحمد ساهو له لوری ولوستل شو وروسته بیا د افغانی سرې میاشتې ټولنې د رهبرۍ مقام پیغام د بلخ ولایت د سرې میاشتې ریاست رئیس ښاغلی قاری عبدالله شهکار لخوا ولوستل شو او وروسته له پیغام لوستلو ښاغلی شهکار د سرې میاشتې د منځ ته راتګ په اړه هراړخیزې خبرې وکړې. وروسته بیا د شمال زون سرې میاشتې ریاست د دعوت او ارشاد عمومی مدیریت مدیر ښاغلی مولوی لعل محمد همت د انسان د ارزښت په اړه هر اړخیز بیان وکړوروسته بیا کومې تحفې چې رضا کارانو ته په پام کې نیول شوې وې د شمال زون او د بلخ نماینده ګۍ رئیسانو له لوری وویشل شوې په یاده غونډه کې د بلخ ولایت د بېلابېلو ادارو رئیسان، کارکوونکو د شمال زون، د بلخ نماینده کۍ او د مرستون آمریت ټولو کار کوونکو رضا کارنو، ملی او محلی صوتی او تصویری رسنیو برخه اخستې وه غونډه غرمه دولس بجې د مولوی خال محمد مرادی په خیریه دعاې سره پایته ورسېده. درنښت محمد کریم صالح زاده د بلخ نماینده ګۍ د خپرونو مدیر